**Az I. világhárú emlékezete**(2014-ben az évforduló okán kiemelt téma volt - de természetesen bármikor várjuk e témában is a gyűjtéseket)

Kidolgozta VASVÁRI Zoltán, közzétételre jóváhagyta Landgraf Ildikó; az MNT ÖGY elnöksége

2014-ben emlékeztünk az I. világháború kirobbanására. Ez a – nem véletlenül – világháborúként megnevezett történelmi esemény az egész emberiség közös tragikus emlékezet-anyagát képezi, s benne mi magyarok jelentős szeletét adjuk/adhatjuk annak. Természetesen még élő résztvevőkkel, emlékezőkkel már nem számolhatunk, de másod-, harmadkézből gyűjthetők családi visszaemlékezések, gyűjthetők katonadalok, frontlevelek, igaztörténetek, anekdoták, mondák, egyéb verses és prózai alkotások. Ugyancsak izgalmas lehet még fellelhető tárgyi emlékek: a fronton és a hadifogság alatt készített tárgyak, barkácsmunkák, rajzok, festmények, esetleg fényképek összegyűjtése. Egy másik gyűjtési lehetőség az I. világháború köztéri emlékeinek (szobrok, emlékművek, emlékoszlopok és -táblák) születésének, történetének, a hozzájuk fűződő történeteknek, helyi véleményeknek az összegyűjtése, dokumentálása.

Ez a témakör nagy rokonságot mutat a 1848/49-es forradalom és szabadságharc centenáriumán folyt gyűjtésekkel, ezek tapasztalatait a pályázók figyelmébe ajánljuk.
Ugyancsak hasznosíthatók a II. világháborús front- és hadifogoly-történetek gyűjtésének tapasztalatai.

**Ajánlott irodalom:**

BÁNYAI Irén:  Az I. világháború emlékanyagának értékelési lehetőségei. A szekszárdi Béri Balog Ádám Múzeum Évkönyve, 1979.  VIII-IX. Szekszárd. 179-192.
KÖRNYEINÉ GAÁL Edit: Az első világháború emlékei a népi kéziratos forrásokban és a szájhagyományban. Debrecen, 1985
KÜLLŐS Imola:  Igaz történet, élettörténet, önéletrajz. In: Magyar népköltészet.
Magyar néprajz V. Főszerk.: Vargyas Lajos. Budapest. 251-266.  1988
KÜLLŐS IMOLA – VASVÁRI ZOLTÁN:  Áldozatok. A második világháborús hadifogolytáborok és a sztálini lágerek folklórjából. A bevezetőt írta és sajtó alá rendezte: Küllős Imola és Vasvári Zoltán. Európai Folklór Intézet – L’Harmattan Könyvkiadó, Budapest, 2006.
NOVOTNY TIHAMÉR:  Első világháborús katonaemlékek. Múzsák, Budapest, 1987

 - és VASVÁRI Zoltán alábbi munkái:
 „Erőt a jó Istenbe vetett hitünkből merítettünk”. A hadifogolyemlékek néprajzi kutatásáról. Néprajzi Látóhatár, 2000. IX. évf. 3-4. szám 545-556.
Üzenet a fogságból. A hadifogolytáborok költészetéről. Honismeret, 2001.  XXIX. évf. 2. szám 72-77.
Üzenet a fogságból. A hadifogolytáborok költészetének némely vonásáról. In: Balázs Tibor (szerk.): Létszám feletti angyal. Accordia, 2003. Budapest. 179-199.